Document ID: 31991D0638

Komisijas lēmums
(1991. gada 3. decembris)
par vienota servercentra noteikšanu Animo datorizētajam tīklam
(91/638/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1990. gada 26. jūnija Direktīvu 90/425/EEK par veterinārām un zootehniskām pārbaudēm, kas piemērojamas Kopienas iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu [1], kurā jaunākie grozījumi izdarīti ar Direktīvu 91/496/EEK [2], un jo īpaši tās 20. panta 3. punktu,
tā kā 1991. gada 19. jūlijā Komisija pieņēma Lēmumu 91/398/EEK [3] par datorizēta tīklu, kas savieno veterinārās iestādes (Animo) [4];
tā kā, lai nodrošinātu tīkla vienmērīgu darbību, būtu jāparedz, ka izmanto servercentru; tā kā pirmām kārtām jānosaka kārtība, saskaņā ar kuru jāizraugās šāds servercentrs; tā kā nākamais solis būs servercentra izraudzīšanās saskaņā ar kārtību, kas noteikta Direktīvas 90/425/EEK 20. panta 3. punktā;
tā kā servercentram jāatbilst precīzām tehniskām specifikācijām;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
1. Komisija ir atbildīga par uzaicinājumu uz konkursu organizēšanu ar mērķi izvēlēties servercentru Animo datorizētajam tīklam.
2. Uzaicinājumā uz konkursu, kas minēts 1. punktā, iekļauj pielikumā noteiktās tehniskās specifikācijas.
3. Pēc 1. punktā minētā konkursa noorganizēšanas ar mērķi noteikt servercentru, Komisija izvēlēsies vismaz trīs piedāvājumus, kas atbilst 2. punktā minētajām specifikācijām.
2. pants
Šis lēmums ir adresēts dalībvalstīm.
Briselē, 1991. gada 3. decembrī

Labels: 12
3
6